На основу члана 22. став 1 Закона о јавним набавкама (Сл.гласник РС 124/12 И 14/15) И члана 87.став 2 Закона о изменама и допунама Закона о јавнима набавкама (Сл.гласник РС 68/2015) члана 57. (Закона о оснвама система образовања и васпитања (Сл.гласник РС 72/2009,52/11,55/13,35/15-аут.тумачење и 68/15) Школски одбор Основне школе „Вук Караџић“ у Мајиловцу на седници одржаној дана 02.12.2015.године доноси:

**ИЗМЕНЕ И ДОПУНЕ ПРАВИЛНИКА О БЛИЖЕМ УРЕЂИВАЊУ ПОСТУПКА ЈАВНЕ НАБАВКЕ У ОСНОВНОЈ ШКОЛИ „ВУК КАРАЏИЋ“ У МАЈИЛОВЦУ БРОЈ 57/14-05 ОД 24.02.2014. ГОДИНЕ**

**Члан 1.**

 У Правилнику о ближем уређивању поступка јавне набавке број 57/14-05 од 24.02.2014.године у члану 3 став 6 мења се и гласи:

 „Уговор о јавној набавци је теретни уговор закључен у писаној или електронској форми између једног или више понуђача и једног или више наручилаца који за предмет има набавку добара,прижање услуга или извођење радова.“

**Члан 2.**

У члану 15 после става 1 додаје се став 2 који гласи:

 „Наручилац не може одређивати процењену вредност јавне набавке, нити може делити истоврсну јавну набавку на више набавки с намером избегавања примене овог закона или правила одређивања врсте поступка у односу на процењену вредност јавне набавке. Истоврсна јавна набавка је набавка која има исту или сличну намену, при чему исти понуђачи у односу на природу делатности коју обављају могу да је испуне.”.

**Члан 3.**

У члану 38 став 10 мења се и гласи:

„У поступцима јавних набавки чија је процењена вредност већа од троструког износа из члана 39.став 1.Закна тј 15.000.000,00 динара службеник за јавне набавке је члан комисије.“

 **Члан 4.**

У члану 44. Став 3 мења се и гласи:

Извештај из става 1 овог члана мора да садржи нарочито следеће податке:

1) предмет јавне набавке;

2) процењену вредност јавне набавке укупно и посебно за сваку партију;

3) основне податке о понуђачима;

4) понуде које су одбијене, разлоге за њихово одбијање и понуђену цену тих понуда;

5) ако је понуда одбијена због неуобичајено ниске цене, детаљно образложење - начин на који је утврђена та цена;

6) начин примене методологије доделе пондера;

7) назив понуђача коме се додељује уговор, а ако је понуђач навео да ће набавку извршити уз помоћ подизвођача и назив подизвођача.”.

**Члан 5.**

У члану 46 став 1 мења се и гласи:

„Наручилац је дужан да уговор о јавној набавци достави понуђачу којем је уговор додељен у року од осам дана од дана протека рока за подношење захтева за заштиту права.”.

**Члан 6.**

У члану 53. Став 1 уместо износа „400.000,00“ динара,додаје се износ „500.00,00“ динара

После става 1 додаје се став 2 који гласи :,

Одредбе закона не примењују се на уговоре које наручилац закључује са другим правним лицем ако су испуњени сви следећи услови:

1) наручилац врши надзор над тим правним лицем сличан надзору који врши над својим организационим јединицама у смислу става 2. овог члана;

2) правно лице над којим наручилац врши надзор, више од 80% својих активности у Републици Србији врши у циљу обављања послова које му је наручилац поверио или које су му поверила друга правна лица над којима тај наручилац врши надзор;

3) у надзираном правном лицу нема учешћа приватног капитала који има одлучујући утицај на доношење одлука, односно спречавање доношења одлука, у складу са важећим прописима.

Сматра се да наручилац врши надзор над правним лицем сличан надзору који врши над својим организационим јединицама у смислу става 1. тачка 1) овог члана, ако има пресудан утицај на стратешке циљеве и на важне одлуке тог правног лица. Такав надзор може вршити и друго правно лице над којим наручилац на исти начин врши надзор.

Став 1. овог члана примењује се и у случају када надзирано правно лице које је наручилац, закључује уговор са наручиоцем који врши надзор над њим или са другим правним лицем над којим исти наручилац врши надзор, под условом да у том правном лицу са којим се закључује уговор нема учешћа приватног капитала који има одлучујући утицај.

Одредбе закона не примењују се на уговоре које наручилац закључује са другим правним лицем над којим наручилац не врши надзор у складу са ставом 1. овог члана, ако су испуњени сви следећи услови:

1) наручилац заједно са другим наручиоцима врши надзор над тим правним лицем сличан оном који врше над својим организационим јединицама у смислу става 5. овог члана;

2) правно лице над којим ти наручиоци врше надзор, више од 80% својих активности обавља у извршавању задатака које су му поверили ти наручиоци или које су му поверила друга правна лица над којима ти наручиоци врше надзор;

3) у надзираном правном лицу нема учешћа приватног капитала који има одлучујући утицај на доношење одлука, односно спречавање доношења одлука, у складу са важећим прописима.

Сматра се да наручиоци заједнички врше надзор над правним лицем у смислу става 4. тачка 1) овог члана ако су испуњени сви следећи услови:

1) органи надзираног правног лица надлежни за одлучивање састављени су од представника свих наручилаца који врше надзор над тим правним лицем. Појединачни представници могу представљати неколико или све наручиоце;

2) ти наручиоци могу заједно да врше одлучујући утицај на стратешке циљеве и на важне одлуке тог правног лица;

3) надзирано правно лице нема интересе различите од интереса наручилаца који над њим врше надзор.

Одредбе овог закона не примењују се на уговоре које закључују два или више наручиоца ако су испуњени сви следећи услови:

1) уговор успоставља или утврђује сарадњу између наручилаца ради вршења јавних услуга које су дужни да извршавају, а са циљем остваривања њихових заједничких интереса;

2) успостављање те сарадње врши се искључиво за потребе у општем интересу

**Члан 6.**

Наслов изнад члана 54 мења се и гласи:

**„Спровођење набавки чија је процењена вредност нижа од 500.000 динара“**

**Члан 7.**

Члан 74. Брише се.

**Члан 8.**

Члан 76 мења се и гласи:

Наручилац може након закључења уговора о јавној набавци без спровођења поступка јавне набавке повећати обим предмета набавке, с тим да се вредност уговора може повећати максимално до 5% од укупне вредности првобитно закљученог уговора, при чему укупна вредност повећања уговора не може да буде већа од вредности из члана 39. став 1. овог закона, односно члана 124а за наручиоце из области водопривреде, енергетике, саобраћаја и поштанских услуга, под условом да је та могућност јасно и прецизно наведена у конкурсној документацији и уговору о јавној набавци.

Након закључења уговора о јавној набавци наручилац може да дозволи промену цене и других битних елемената уговора из објективних разлога који морају бити јасно и прецизно одређени у конкурсној документацији, уговору о јавној набавци, односно предвиђени посебним прописима. Променом цене не сматра се усклађивање цене са унапред јасно дефинисаним параметрима у уговору и конкурсној документацији.

Лимити из става 1. овог члана не односе се на вишкове радова уколико су исти уговорени.

Изменом уговора о јавној набавци из ст. 1. и 2. овог члана не може се мењати предмет набавке.

У случају из ст. 1. и 2. овог члана наручилац је дужан да донесе одлуку о измени уговора која садржи податке у складу са Прилогом 3Л и да у року од три дана од дана доношења исту објави на Порталу јавних набавки

**ЗАВРШНЕ ОДРЕДБЕ**

**Члан 9.**

Измене и допуне Правилника о ближем уређивању поступка јавне набавке ступају на снагу осмог дана од дана објављивања на огласној табли.

***ПРЕДСЕДНИК ШКОЛСКОГ ОДБОРА***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

 ***Бранкица Макуљевић***

Измене и допуне Правилника о ближем уређивању поступка јавне набавке у Основној школи „Вук Караџић“ Мајиловац је заведен под деловодним бројем 532/15-2,од 02.12.2015.године,објављене је на огласној табли школе дана 02.12.2015.године, а ступиле на снагу дана 10.12.2015.године.

 ***Секретар школе,***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***Татјана Чинч - Стојићевић***